Peale endiste riigivanemate kuulus aastatel 1918-1940 valitsustesse veel 105 meest, kellest osa oli okupatsiooni alguseks surnud, Eestist lahkunud või emigreerunud baltisakslaste ümberasumise käigus. Nõukogude  okupatsioonivõimu käeulatusse jäi 70 endist valitsusliiget, kellest Theodor Rõuk sooritas 21. juulil 1940. a Tallinnas enesetapu. 47 endist ministrit arreteeriti aasta jooksul ning peaaegu kõik nad (44) lasti maha või surid vangistuses.